CELEX: 32013R0945
Language: lv
Date: 2013-10-02 00:00:00
Title: Komisijas Īstenošanas regula (ES) Nr. 945/2013 ( 2013. gada 2. oktobris ), kas apstiprina cipermetrīnu kā esošu aktīvo vielu izmantošanai 8. produkta veida biocīdos  Dokuments attiecas uz EEZ

3.10.2013   
            
            
               LV
            
            
               Eiropas Savienības Oficiālais Vēstnesis
            
            
               L 261/23
            
         KOMISIJAS ĪSTENOŠANAS REGULA (ES) Nr. 945/2013
   (2013. gada 2. oktobris),
   kas apstiprina cipermetrīnu kā esošu aktīvo vielu izmantošanai 8. produkta veida biocīdos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:
   
               (1)
            
            
               Ar Komisijas 2007. gada 4. decembra Regulu (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), ir noteikts novērtējamo darbīgo vielu saraksts to iespējamai iekļaušanai Eiropas Parlamenta un padomes Direktīvas 98/8/EK (3) I, I A vai I B pielikumā. Cipermetrīns ir minētajā sarakstā.
            
         
               (2)
            
            
               Atbilstīgi Regulai (EK) Nr. 1451/2007 cipermetrīns ir novērtēts saskaņā ar Direktīvas 98/8/EK 11. panta 2. punktu izmantošanai 8. produkta veida, kā noteikts minētās direktīvas V pielikumā, koksnes konservantos, kuri atbilst 8. produkta veidam, kas definēts Regulas (ES) Nr. 528/2012 V pielikumā.
            
         
               (3)
            
            
               Par ziņotāju dalībvalsti tika izraudzīta Beļģija, kas saskaņā ar Regulas (EK) Nr. 1451/2007 14. panta 4. un 6. punktu 2010. gada 5. martā iesniedza Komisijai kompetentās iestādes sagatavotu ziņojumu un attiecīgu ieteikumu.
            
         
               (4)
            
            
               Dalībvalstis un Komisija ir izskatījušas kompetentās iestādes ziņojumu. Izskatīšanas konstatējumus saskaņā ar Regulas (EK) Nr. 1451/2007 15. panta 4. punktu Biocīdo produktu pastāvīgā komiteja 2013. gada 12. jūlijā ir iekļāvusi novērtējuma ziņojumā.
            
         
               (5)
            
            
               Novērtējumi liecina, ka biocīdi, kurus izmanto 8. produkta veidam un kuri satur cipermetrīnu, varētu atbilst Direktīvas 98/8/EK 5. pantā noteiktajām prasībām.
            
         
               (6)
            
            
               Tāpēc ir lietderīgi apstiprināt cipermetrīnu izmantošanai 8. produkta veida biocīdos.
            
         
               (7)
            
            
               Tā kā novērtēšana neskāra nanomateriālus, saskaņā ar Regulas (ES) Nr. 528/2012 4. panta 4. punktu apstiprinājumam nebūtu jāattiecas uz tādiem materiāliem.
            
         
               (8)
            
            
               Pirms aktīvās vielas apstiprināšanas ir jāpaiet piemērotam laika periodam, lai dalībvalstis, ieinteresētās personas un Komisija vajadzības gadījumā sagatavotos jauno prasību izpildei.
            
         
               (9)
            
            
               Šajā regulā paredzētie pasākumi ir saskaņā ar Biocīdo produktu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Cipermetrīnu apstiprina kā aktīvo vielu izmantošanai 8. produkta veida biocīdos, ievērojot specifikācijas un nosacījumus šīs regulas pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 2. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 167, 27.6.2012., 1. lpp.
   
      (2)  OV L 325, 11.12.2007., 3. lpp.
   
      (3)  OV L 123, 24.4.1998., 1. lpp.
   
      PIELIKUMS
      
                  Vispārpieņemtais nosaukums
               
               
                  
                     IUPAC nosaukums
                  Identifikācijas numuri
               
               
                  Aktīvās vielas minimālā tīrības pakāpe (1)
                  
               
               
                  Apstiprināšanas datums
               
               
                  Apstiprinājuma beigu datums
               
               
                  Produkta veids
               
               
                  Īpaši nosacījumi (2)
                  
               
            
                  Cipermetrīns
               
               
                  Cipermetrīns cis:trans/40:60
                  
                     IUPAC nosaukums:
                  (RS)-α-ciān-3fenoksibenzil-(1RS)-cis,trans-3-(2,2-dihlorvinil)-2,2-dimetilciklopropānkarboksilāts
                  EK. Nr.: 257-842-9
                  
                     CAS Nr.: 52315-07-8
               
               
                  920 g/kg
               
               
                  2015. gada 1. jūnijs
               
               
                  2025. gada 31. maijs
               
               
                  8
               
               
                  Produkta novērtēšanā īpaša uzmanība jāpievērš saskarei ar vielu (iedarbībai), riskiem un efektivitātei, kas saistīti ar katru lietojumu, uz kuru attiecas atļaujas pieteikums, bet kas nav skatīts aktīvās vielas Savienības līmeņa riska novērtējumā.
                  Atļaujas saņemšanai jāievēro šādas prasības:
                  
                              1)
                           
                           
                              rūpnieciskiem vai profesionāliem lietotājiem ir paredzētas drošas darba metodes un pienācīgi organizatoriski pasākumi. Gadījumos, kad iedarbības iespēju nevar līdz pieņemamam līmenim samazināt ar citiem līdzekļiem, produktus lieto tikai ar atbilstošiem individuālās aizsardzības līdzekļiem;
                           
                        
                              2)
                           
                           
                              jāveic atbilstoši riska mazināšanas pasākumi augsnes un ūdeņu aizsardzībai. Konkrētāk:
                              
                                          a)
                                       
                                       
                                          atļauto produktu marķējumā un vajadzības gadījumā drošības datu lapās norāda, ka rūpnieciskais lietojums notiek slēgtā teritorijā vai uz stingras necaurlaidīgas pamatnes ar aizsargsienu, ka tikko apstrādāta koksne pēc apstrādes uzglabājama nojumē un/vai uz stingras necaurlaidīgas pamatnes, lai novērstu tiešu noplūdi augsnē vai ūdenī, un ka nopilējušie vai notecējušie produkti tiek savākti atkārtotai izmantošanai vai iznīcināšanai;
                                       
                                    
                                          b)
                                       
                                       
                                          produktus nav atļauts izmantot tādas koksnes rūpnieciskā apstrādē ar iemērkšanu vai apsmidzināšanu, kas tiks pakļauta laikapstākļu iedarbībai, ja vien nav iesniegti dati, kas apliecina, ka produkts neradīs nepieļaujamu risku, vajadzības gadījumā izmantojot piemērotus riska mazināšanas pasākumus;
                                       
                                    
                                          c)
                                       
                                       
                                          produktus nav atļauts izmantot tādu āra konstrukciju apstrādē, kas atrodas ūdens tuvumā vai virs ūdens, vai tādas koksnes apstrādē, kuru izmantos konstrukcijās, kas atrodas ūdens tuvumā vai virs ūdens, ja vien nav iesniegti dati, kas apliecina, ka produkts neradīs nepieļaujamu risku, vajadzības gadījumā izmantojot piemērotus riska mazināšanas pasākumus.
                                       
                                    
                        
            
         (1)  Tīrība, kas norādīta šajā slejā, bija tās aktīvās vielas minimālā tīrības pakāpe, kuru izmanto novērtēšanai, ko veic saskaņā ar Regulas (ES) Nr. 528/2012 8. pantu. Aktīvās vielas tīrības pakāpe tirgū laistajā produktā var būt tāda pati vai citāda, ja ir pierādīts, ka tā ir tehniski līdzvērtīga novērtētajai aktīvajai viela.
      
         (2)  Par Regulas (ES) Nr. 528/2012 VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm.